Stratocumulus - Wikipedia, a enciclopedia libre\nAspecto característico das nubes stratocumulus\nO Stratocumulus ou Estratocúmulos, que se designa coas siglas Sc, é o nome que designa a un xénero de nubes densas en forma de cúmulo, que no inverno forman mantos continuos. De aspecto non fibroso, con frecuencia cobren case todo o ceo na dirección que as empurra o vento e adoitan presentar unha distribución regular.\n3 Diferenzas con outros tipos de nubes\n4 Procesos de formación\n5 Significado meteorolóxico\n8 Trazos suplementarios\nFormación e características[editar | editar a fonte]\nUn stratocumulus (estratocúmulo) é grande, escura, de masas redondeadas, en grupos, aliñadas, ou en ondas, cuxos elementos individuais son máis grandes que os de altocúmulo, e preséntanse a máis baixas altitudes, por debaixo dos 2,4 km.\nCréanse débiles correntes convectivas xerando difusas capas de débiles nubes, debido ao aire máis seco e estable que está por encima, e impedindo o seu desenvolvemento vertical. Debido a que a masa nubrada non adoita ser grosa, a miúdo aparecen retazos de ceo azul entre o teito nubrado.\nÉ unha nube típica de frontes moi desgastados e de situacións invernais de anticiclón de bloqueo. Nas frontes, os estratocúmulos organízanse normalmente en longas filas de rizos e masas redondeadas con grandes ondulacións.\nXeralmente os estratocúmulos non aportan precipitación, soamente a modo de chuvias débiles, ou neve. Con todo, esas nubes adoitan anticiparse ao mal tempo, indicando tormentas no futuro, ou polo menos unha fronte tormentosa.\nGrises ou esbrancuxadas, ou ambas cores á vez, teñen case sempre partes escuras. Pertencen ao grupo das nubes baixas, e sitúanse entre os 460 e 2.000 m de altura. A temperatura na súa base varía entre 10 e -5 °C. Dentro desta nube os avións experimentan certa turbulencia.\nSon similares en aparencia aos altocumuli e adoitan confundirse. Unha simple proba distíngueos: ao comparar o tamaño das masas individuais ou rolos apuntando co dedo índice na dirección da nube, se ela é como o tamaño do polgar, é un altocúmulo; se é como toda a man, é un estratocumulo.\nConstitúense esencialmente de pingas de auga debido ao elevado grado de humidade nos niveis baixos da atmosfera. Tenden a formarse en capas ou bancos relativamente delgados, ás veces de ata de centos de quilómetros de extensión. A súa cor varía dependendo das condicións lumínicas e do grosor do banco.\nDiferenzas con outros tipos de nubes[editar | editar a fonte]\nEntre estratocúmulos e estratos: O aspecto grumoso dos estratocúmulos, que é tamén o indicativo da convección que se produce no interior da nube, é a principal diferenza con respecto aos estratos\nProcesos de formación[editar | editar a fonte]\nExisten dous procesos que poden orixinar os estratocúmulos:\nPor separado: unha gran masa de aire húmido é elevada por un sistema frontal ou unha masa de aire continental ata o nivel de condensación; a lixeira inestabilidade no interior da nube crea entón a súa forma cumuliforme.\nEn combinación: bolsas de aire quente elévanse desde o chan debido a unha lixeira convección, o que dá orixe a unha condensación da humidade ao mesmo nivel nunha ampla zona. Neste caso, as nubes poden converterse máis tarde en "cúmulus humilis" e algúns destes poden desenvolverse finalmente en cumulonimbos.\nSignificado meteorolóxico[editar | editar a fonte]\nNormalmente se os estratocúmulos non se desenvolveron verticalmente cara media tarde, a hora de máxima temperatura no solo, tenden a disiparse e o ceo queda despexado ao anoitecer.Se son o bastante grosos, os estratocúmulos poden chegar a producir pequenas choivas ou incluso neve se as temperaturas son baixas, pero isto non é o frecuente.\nStratiformis: Son bancos de nubes de diferente extensión e con pouca dimensión vertical que normalmente adoitan aparecer desgaxadas.\nAlgunhas veces estas nubes aparecen grazas á morte de cúmulos. En situacións moi frías, desprenden algunhas virgas, pero non producen apenas precipitación que en todo caso sería moi débil. Esta especie ao ser observada en alturas superiores a ela, vese moi similar á que vemos diariamente. Forman os chamados mar de nubes, grazas ás súas ondulacións porque se parecen aos verdadeiros mares.\nLenticularis: Chámanse así pola súa forma lisa e redondeada, parecida a unha lente ou lentella. Estas nubes medias crean debuxos espectaculares no ceo que son o deleite dos observadores meteorolóxicos e dos fotógrafos.Esta nube está asociada case sempre ao efecto Föehn.\nCando o vento atravesa unha cordilleira de montañas adoita formar ondas de aire a sotavento . Este proceso coñecido como efecto ondulante da montaña adoita ser invisible, pero cando hai vapor na parte superior destas ondas, fórmanse nubes lenticulares nos puntos nos que o aire elévase e disípanse onde o aire descende. Como as cordilleiras de montañas case sempre teñen formas irregulares e o vento pode moverse a diferentes velocidades en varios niveis, as cristas das ondas producidas deste xeito áchanse a distancias variables (o que se chama lonxitude de onda) e as nubes resultantes adoptan unha configuración irregular.\nCon todo, se a cordilleira ten un perfil bastante regular e o vento sopra a unha velocidade constante en perpendicular ás montañas, as cristas das ondas e as nubes resultantes, adoptan unha configuración máis regular. É máis, se se presentan capas alternativas de aire húmido e seco por encima das montañas, as nubes poden apilarse unhas encima doutras coma se fosen pratos. Esta estrutura de nubes é a que en ocasións se tomou por ovnis.\nSe o vento que xera as ondas sopra a unha velocidade constante, a configuración das nubes será estable e duradeira e permanecerán practicamente estacionarias no ceo durante longos períodos de tempo.\nPolo xeral non se produce ningún fenómeno atmosférico a consecuencia das lenticulares, pero se hai suficiente vapor de auga na atmosfera que lles rodea poden desenvolverse verticalmente e xerar unha choiva lixeira. Esta choiva que comeza a desprenderse en ocasións non chega ao chan dado que se evapora antes debido ás temperaturas máis elevadas das capas inferiores, dando lugar ás virgas.\nComo estas formacións van ligadas a ventos de gran velocidade en capas medias, poden ser precursoras de ventos fortes a nivel do chan.\nAs nubes lenticulares prodúcense na maioría das rexións do mundo e poden formarse tamén sobre pequenas montañas. Con todo as nubes máis espectaculares prodúcense nas grandes cordilleiras.\nCastellanus: chámanse deste xeito polas súas proxeccións en forma de torres que crecen desde a base da nube, desde 2 km, e ata os 6 km.\nAs nubes castellanus son evidencia de inestabilidade de media atmosfera ata a tropopausa, e preanuncio de mal tempo, se as correntes de convección poden conectarse con capas inestables na troposfera, e o continuo desenvolvemento de nubes castellanus poden producir nubes cumulonimbus e tormentas.\nEstas nubes indican forte turbulencia para a aeronavegación.\nTrazos suplementarios[editar | editar a fonte]\nWikimedia Commons ten máis contidos multimedia na categoría: Stratocumulus\nBiblioteca Digital Nacional de Ciencias - Stratocumulus (en inglés)\nMuriel Martin - Stratocumulus (en inglés)\nWW2010 Universidade de Illinois - Stratocumulus (en inglés)\nCentro do Tempo da BBC - Tipos de Nubes - Stratocumulus & Altocumulus (en inglés)\nTraído desde "https://gl.wikipedia.org/w/index.php?title=Stratocumulus&oldid=5829718"


Recomendacións extraídas do foro sobre comunicación e xuventude...\nxoves, 22 de febreiro de 2007 Recursos\nO Foro sobre Comunicación e Xuventude encádrase dentro do Seminario Permanente sobre Comunicación, Cidadanía e Xornalismo Social que organiza o Observatorio dos Medios, coa intención de actuar profundizando na análise das ligazóns que existen entre os/as xornalistas, a cidadanía e a comunidade universitaria.\nA superficialidade das noticias referentes á mocidade provoca a creación de patróns sistemáticos e uniformizadores que suprimen a cromatización característica desta heteroxénea faixa de idade. Por iso, faise necesaria unha construción informativa que considere e aprofunde na va-riedade desde unha representación máis analítica.\nA realidade empresarial do mundo da 'gran comunicación' de masas exclúe á xuventude como albo comercial preferente, obviando ou relegando a perspectiva, temáticas e acontecementos a ela ligados a unha posición marxinal. Alén da necesidade de abordar os puntos de vista da mocidade nos grandes medios, a comunicación local e alternativa poden ser marcos apropiados para iniciar unha reformulación do tratamento e implicación da xente nova.\nPor diversos motivos, os medios perderon a capacidade de incluír con normalidade aqueles discursos alleos ao sistema económico e sociopolítico no que están inseridos. Así, a mocidade e os seus presupostos de pensamento deben ser postos en valor no proceso de construción da vida política, social, profesional e cultural sen caer na crecente ridiculización e vulgarización coa que son caracterizados.\nOs medios son elementos chave para a construción da personalidade, capacidades críticas e conciencia cidadá, polo que a súa responsabilidade en relación aos lectores máis novos é patente. Por tanto, deben dotar e adaptar os seus discursos atendendo ao compromiso que deles se agarda.\nPara aproximarnos á consecución dos puntos anteriores, a visibilización digna e proporcional de mozos e mozas é clave para contrarrestar os preconceptos existentes e promover un máis que necesario diálogo interxeracional que posibilite a comprensión e diálogo social.


Excursión de 2 días na Costa da Morte - GALICIA\nmailto:?subject=Envio de contido de Turismo de Galicia: Excursión de 2 días na Costa da Morte&body=Recoméndoche que leas a información Excursión de 2 días na Costa da Morte extraída do portal de Turismo de Galicia na páxina https://www.turismo.gal/todos-os-plans/detalle-plan?langId=gl_ES%26nid=190220000172\nMIRADOIRO DO CABO DE SAN ADRIÁN\nDende o miradoiro situado o lado da ermida San Adrián divisarás as fermosas panorámicas das illas Sisargas, a praia de Seaia, os abruptos acantilados e Malpica.\nPobo mariñeiro onde poderás respirar o día a día das súas xentes nas súas rúas preto o mar.\nO próximo destino será o Faro do Roncudo e os seus acantilados onde se pescan os mellores percebes do mundo. Acantilados que tantas vidas de mariñeiros se cobraron pescando dito manxar.\nContinuarás ata a cidade máis antiga habitada entre ó S. I a.C. e o S. VI. O castro de Borneiro sito no concello de Cabana é un dos castros mellor conservados de Galicia.\nDespois de coñecer como vivían os nosos antepasados seguimos ata Laxe. Conta dentro do seu casco urbano cunha praia de area branca e un paseo marítimo onde poderás gozar do seu ambiente mariñeiro. A súa paisaxe e o seu pobo foron protagonistas de varias películas e series de televisión.\nChegarás a Camariñas pobo coñecido por os seus encaixes de bolillos. Visitarás o museo do encaixe e poderás ver unha demostración de como traballan as palilleiras.\nVisita a Cabo Vilán un dos lugares máis perigosos e espectaculares da Costa da Morte onde se atopa o faro eléctrico máis antigo de España. As súas vistas non te deixarán indiferente.\nXa é hora de descansar, chegarás a hospedaxe en Muxía para relaxarte e gozar dunha cea mariñeira e un bo descanso.\nAlmorzos e ceas


COMPETENCIAS PARA A IGUALDADE 2018 - Asociación Centinelas\nO proxecto Competencias para a igualdade 2018 divídese en dous bloques de intervención complementarios entre si, que teñen como obxectivo principal potenciar o empoderamento das nosas usuarias e restaurar a súa dignidade e autoconcepto.\nAtencións individualizadas en prol da igualdade de xénero.\nAs atencións individualizadas que se van levar a cabo con cada unha das participantes desenvolveranse nun clima que fomente a confianza e o diálogo a fin de xerar un ambiente proclive para abordar as inquedanzas e necesidades que presenten.\nOs ámbitos de intervención a traballar con cada unha das mulleres abordaranse en maior ou menor profundidade en función das características e necesidades que presenten, se ben contemplamos eixes comúns de intervención por tratarse de cuestións inherentes á procura da igualdade de xénero e que abranguen a case tódalas usuarias.\nActividade de terapia grupal “Competencias para a igualdade”\nMoitas das usuarias coas que traballamos presentan problemáticas que son comúns a todas elas, por iso incluímos un segundo bloque que contempla a execución de obradoiros grupais, como é actividade de terapia grupal “ Ata aquí! e o Obradoiro “Mans á obra”.\nFiled Under: Blog, Formación, Igualdade, Proxectos\nCurso de Formación preparatoria Competencias Clave de Nivel 3


Unha delegación da Asemblea dos Azores coñece actividades vinculadas ao sector marítimo galego - Parlamento de Galicia\nSantiago, 14 de setembro de 2017.- Unha delegación da Asemblea Lexislativa dos Azores, que visita a Comunidade encabezada pola súa presidenta, Ana Luísa Pereira Luís, acompañada polo presidente do Parlamento de Galicia, Miguel Ángel Santalices Vieira, coñeceu esta tarde diferentes actividades e equipamentos relacionados co sector marítimo galego.\nAdemais da súa pertenza á lusofonía, Galicia e Azores comparten semellanzas como unha forte relación co mar e as actividades asociadas.\nA mediodía, a delegación dos Azores visitou o porto deportivo Juan Carlos I de Sanxenxo. Xa pola tarde, efectuaron unha visita á sede viguesa do Instituto Español de Oceanografía. De seguido, tiveron ocasión de coñecer o porto de Vigo e os Esteleiros Cardama, convidados pola empresa.\nEsta mañá, e no marco da visita, o Parlamento de Galicia acolleu a presentación dunha unha edición bilingüe do libro Viaxe á Illa do Corvo, publicado por vez primeira en Portugal en 1926 dentro da obra As Ilhas Desconhecidas. Notas e Paisagens, logo da viaxe efectuada polo seu autor, Raul Brandão, ao arquipélago dos Azores en 1924. A traducción ao galego é obra do escritor Xesús Rábade Paredes. O volume inclúe tamén un estudo introdutorio elaborado polo profesor Alonso Montero no que repasa os vínculos entre Raul Brandão e algúns escritores galegos do seu tempo. Tamén se inaugurou a exposición fotográfica Açores Silêncio e Ser, organizada pola Cámara Lexislativa dos Azores e que poderá ser visitada no Pazo do Hórreo durante as próximas semanas.\nHomenaxe ás vítimas da COVID-19\nDSPG Nº 148 do 05/02/2020


sistema integrado CIP - China Integrated CIP Provedor sistema,fábrica -Goldcheer\ncasa Â » produtos Â » sistema CIP\nsistema CIP é utilizado para a limpeza de leite, bebida, cervexa, liña de procesado de zume de froitas para garantir a demanda sanitaria das máquinas.\nsistema CIP está formado por ácido tanque, tanque de refrixerante, vaso de auga, bomba CIP, sistema de vapor e sistema de control eléctrico.\nAltura de bomba\n(1) característica Operadores de iniciar o quentamento de líquidos de limpeza. Cando a concentración de líquidos de limpeza non é ata a concentración de limpeza, operador engadirá líquidos ácidos grosos ou líquidos alcalinos grosos para tanques de ácido ou tanques alcalinos. durante a limpeza, CIP líquidos son tubos de canaleta de alimentao e válvulas por operadores. Os operadores deberán abrir a chave manual para alimentar a auga en tanques de auga.\nvantaxes: pequeno investimento en equipos e menor necesidade de coñecemento profesional para os axentes. Tras formación adecuada, operador poderá operar. Por baixo investimento, é unha boa opción para a pequena fábrica de produtos de leite e zume.\ndesvantaxe: low automatización, Control da temperatura do líquido de limpeza non é preciso, non é seguro para engadir o ácido e sosa manualmente polos operadores, baixa eficiencia de produción. característica Operadores de iniciar o quentamento de líquidos de limpeza. Cando a concentración de líquidos de limpeza non é ata a concentración de limpeza, operador engadirá líquidos ácidos grosos ou líquidos alcalinos grosos para tanques de ácido ou tanques alcalinos. durante a limpeza, CIP líquidos son tubos de canaleta de alimentao e válvulas por operadores. Os operadores deberán abrir a chave manual para alimentar a auga en tanques de auga.\n(2) vantaxes: pequeno investimento en equipos e menor necesidade de coñecemento profesional para os axentes. Tras formación adecuada, operador poderá operar. Por baixo investimento, é unha boa opción para a pequena fábrica de produtos de leite e zume.\ndesvantaxe: low automatización, Control da temperatura do líquido de limpeza non é preciso, non é seguro para engadir o ácido e sosa manualmente polos operadores, baixa eficiencia de produción.


O Rilla na Rúa chega ao Paseo Alcalde Blanco para enchelo de cultura, boa comida e ganas de ocio - Concello de Marín\nEstá en:Inicio»Concellerias»Cultura, festas e dinamización»O Rilla na Rúa chega ao Paseo Alcalde Blanco para enchelo de cultura, boa comida e ganas de ocio\nO Rilla na Rúa chega ao Paseo Alcalde Blanco para enchelo de cultura, boa comida e ganas de ocio\nO Paseo Alcalde Blanco acollerá os días 16, 17, 18 e 19 de xuño o evento Rilla na Rúa, unha aposta pola dinamización, a gastronomía e a cultura cun ambiente mozo e familiar e que servirá como pistoletazo de saída para o novo paseo, despois da súa remodelación a cargo do Fondo Europeo de Desenvolvemento Rexional da Unión Europea.\nAs concelleiras Marián Sanmartín e Beatriz Rodríguez presentaron esta mañá xunto a Jorge Rodal, da empresa Elemental Street, esta cita, que quere ser “un punto de encontro para toda a veciñanza de Marín e do arredor, para desfrutar deste paseo con boa comida, mercadiño, cultura…”.\nO evento busca agrupar á xente en torno ao Paseo Alcalde Blanco ao longo de todo o día, con forza na hora do vermú e da cea, sen entrar nun horario nocturno. “Entendemos esta data para vivir ao longo do día, sen meternos na noite máis alá da 01.00 da mañá”, indicou Sanmartín.\nHaberá en torno a seis ou oito foodtrucks con comidas de distintas orixes e con opcións veganas e sen glute. Ademais, tal e como se explicou na presentación, os hostaleiros de Marín que queiran participar, poden poñerse en contacto coa empresa para solicitar información de alquiler dunha foodtruck e así poder vender os seus produtos.\nA mesma sinerxia quere crearse co tecido cultural e asociativo da vila, que poderá escribirlle a Elemental Street para propoñer unha actuación que poida encaixar dentro do extenso programa de actividades que se desenvolverá no paseo eses días. Para iso, será preciso que escriban un email ao correo\nproduccion@recadoscarmen.com (mesmo mail que para a hostalaría), indicando que entidade son, que proposta teñen e un teléfono de contacto.\nSanmartín sinalou que o Rilla na Rúa será “o evento que dea inicio a toda a programación deste verán, que nos fará recuperar a normalidade na vila, que despois destes anos é necesario e xa nos apetece a todos”.\nPola súa banda, Rodríguez tamén engadiu a necesidade de que “as nosas agrupacións culturais volvan ter espazos nos que mostrar as súas capacidades e proxectos, reactivando a súa actividade e volvendo á normalidade tras a pandemia”.\nAo longo deste mes de maio, irá conﬁgurándose a programación do evento de cara á súa celebración en xuño, nunha data na que a mocidade xa está case liberada das obrigas académicas e na que a cercanía de San Xoán convida a descorchar a época estival.


mancomun: Aberto o prazo de inscrición nos cursos de CNTG do segundo trimestre\nXa está aberto o prazo de inscrición para aqueles cursos do CNTG que se van impartir ao longo do segundo trimestre do ano 2016.\nA programación inclúe temáticas e áreas diversas e vai dirixida aos diversos perfís profesionais do sector TIC: xestión e dirección de proxectos, infraestruturas, redes de comunicacións, sistemas e desenvolvemento e programación. Nesta programación inclúense cursos relacionados co software libre ou con metodoloxías de programación: Administración avanzada de ssoo Red Hat LinuxBig Data. Cloudera para Apache SparkDesenvolvemento de aplicacións móbiles con PhoneGapConfiguración de servizos de seguridade con tecnoloxía baseada en sw libreCertified Scrum Developer de Scrum Alliance Prince2 foundation\nAdministración avanzada de ssoo Red Hat Linux Impartiranse 2 edicións, cun total de 32 prazas dispoñibles. Do 05 ao 29/04/2016, de luns a venres de 9:30 a 13:45 horas a edición prioritaria para desempregados e do 04 ao 28/04/2016 de 16:30 a 20:30 horas na edición para ocupados.\nOs obxectivos deste curso son trasladar ao alumnado un nivel de coñecementos e práctica que lles permitirá dende instalar e configurar unha estación de traballo nunha rede xa existente ata seren capaces, como usuarios avanzados de Red Hat Enterprise Linux, de utilizar os comandos e aplicacións básicas para realizar, personalizar e automatizar certas tarefas de administración de sistemas. Os asistentes adquirirán os coñecementos e habilidades necesarias para converterse en administradores/as de sistemas con capacidade para instalar un servidor Red Hat Linux e configurar os servizos de rede e seguridade máis comúns. Big Data. Cloudera para Apache Spark\n20 prazas dispoñibles. Impartirase do 27 de arbil ata o 13 de maio de luns a venres de 16:30 a 20:30 horas. O obxectivo é proporcionar aos/ás asistentes os coñecementos e habilidades necesarias para facer uso do shell de Spark para a análise interactiva de datos, aprender as características de conxuntos de datos distribuídos elásticos de Spark, saber como Spark se executa nun cluster, coñecer a programación en paralelo con Spark, poder crear aplicacións Spark e aprender cal é o fluxo de datos de procesamento. Desenvolvemento de aplicacións móbiles con PhoneGap 20 prazas dispoñibles. Impartirase do 18 de maio ao 07 de xuño de 16:30 a 20:30 horas. O obxectivo deste curso será proporcionar aos/ás asistentes a formación e coñecementos necesarios para instalar o framework, desenvolver e depurar código na contorna PhoneGap, compilar as aplicacións e facelas dispoñibles nos stores de apps máis populares.\nConfiguración de servizos de seguridade con tecnoloxía baseada en sw libre 16 prazas dispoñibles. Impartirase do 09 de maio ao 06 de xuño de 9:30 a 13:30 horas. O obxectivo desta acción formativa consiste en achegar ao alumnado a información ás principais ameazas e vulnerabilidades de seguridade existentes na actualidade para unha organización dándolles a formación necesaria para a implementación dos sistemas e servizos de seguridade a aplicar para minimizar os riscos. Asemade os/as asistentes adquirirán os coñecementos e as habilidades técnicas necesarias para implantar un servidor “proxy”, un “firewall” e un sistema de prevención de intrusos (IPS) nunha rede corporativa. Certified Scrum Developer de Scrum Alliance 20 prazas dispoñibles. Do 02 ao 13 de maio de 16:30 a 21:00 horas. O obxectivo desta acción será acadar que os asistentes entendan os valores e principios que caracterizan a Scrum así como os seus compoñentes principais (roles, reunións e artefactos); dar a coñecer o concepto de axilidade en xestión de proxectos e mellora continua e presentar o fluxo de proceso Scrum. Aprender a desenvolver produtos software aplicando as técnicas e boas prácticas áxiles de enxeñería de software (TDD, refactorización e integración continua); coñecer as ferramentas que facilitan o control de calidade do produto e obter pautas de arquitectura e deseño que poñan énfase en incrementar a facilidade de testeo e a capacidade de refactorización do código. Coñecer as técnicas áxiles de estimación de tamaños e medición de esforzo así como o proceso de mellora continua do proceso de estimación en desenvolvementos iterativos Scrum; aprender como desenvolver técnicas de estimación e como e cando se debe reestimar e coñecer as pautas e recomendacións necesarias para a planificación de spints e releases. Introducir técnicas de xestión visual do proceso Scrum mediante taboleiros de tarefas (Kanban aplicado a Scrum). Prince2 foundation 20 prazas disoñibles. Do 11 ao 15 de abril, de luns a venres de 16:30 a 20:50 horas. Os obxectivos serán proporcionar aos/ás asistentes os coñecementos básicos desta metodoloxía de xestión e control de proxectos: como comezar, controlar e pechar proxectos satisfactoriamente; como xestionar a calidade; como xestionar os riscos; como entregar os proxectos en prazo, dentro dos orzamentos previstos e para o caso de negocio especificado etc. Pode consultar as fichas completas dos cursos e/ou se inscribir neles na seguinte ligazón: https://cntg.xunta.es/web/cnt/ social bookmark now:


Europa Press 18 abril 2020 19:03 h.\nGalicia abau selectividad\nA ministra considera que sería "moito esforzo pare o alumnado" ► Descarta a alternativa de substituír as probas por avaliación continua\nA ministra de Educación e Formación Profesional, Isabel Celaá, asegura que non contempla a opción de aprazar as probas de acceso á universidade, a EvAU, ata setembro no caso de que a pandemia do coronavirus impedise os exames presenciais no calendario previsto, entre finais de xuño e principios de xuño.\nNunha entrevista a Europa Press, a ministra descarta esta opción porque "sería moito esforzo para o alumnado, que está a traballar moito e moi ben desde o pasado mes de setembro" na preparación das probas. Celaá admite, con todo, que aínda non pensou nunha alternativa no caso de que as autoridades sanitarias desaconsellen a celebración da Selectividade a principios de verán.\n"Traballaremos na alternativa simplemente polo que poida pasar, pero de momento queremos soster con firmeza o que é un acordo coas comunidades", explica Celaá, en referencia á decisión de atrasar a Avaliación de Acceso á Universidade (EvAU) varias semanas tras a suspensión das clases polo coronavirus.\nEn concreto, o Goberno e as comunidades autónomas acordaron, o pasado mes de marzo, celebrar as probas da EvAU entre o 22 de xuño e o 10 de xullo, permitindo que a convocatoria extraordinaria poida realizarse ata o 10 de setembro. Antes da pandemia, as probas estaban previstas para antes do 16 de xuño en todas as comunidades autónomas.\nCelaá considera que é pronto para pensar nun plan alternativo aos exames presenciais da EvAU. "Segundo váiase achegando a data, e se vemos que non se abren as condicións sanitarias suficientes, ese plan estará encima da mesa", garante a ministra.\nEn todo caso, Celaá descartar substituír a proba, que cada ano realizan máis de 200.000 estudantes de Bacharelato, por unha avaliación continua, como se decidiu en Francia. "Decántome porque o alumno ten que ser capaz de superar o seu acceso á universidade", sostén Celaá.\nCLASES CON Máscaras, DISTANCIA E LAVADO DE MANS\nA ministra de Educación e Formación Profesional mantén a esperanza, sempre que o permitan as autoridades sanitarias, de que os estudantes de ensinos non universitarios poidan regresar ás aulas polo menos uns días en xuño, antes de que finalice o curso, aínda que o teñan que facer con máscara.\n"é evidente que as medidas hixiénicas, tal e como as reitera o ministro de Sanidade, deben ser observadas e xa que logo teremos que pensar en fórmulas que permitan esas mediadas de distancia, máscaras e lavado de mans", enumera Celaá a Europa Press.\nUnha vez finalizado o curso, os centros educativos poderían abrir este verán, como acordou o Goberno coas comunidades autónomas o pasado mércores. De novo, todo dependerá da evolución da pandemia, pero a medida pretende paliar o déficit de aprendizaxe do alumnado que se desconectou durante o confinamento con clases de reforzo integradas en programas de lecer e tempo libre nos colexios e institutos.\n"Todos os veráns proporciónase aos estudantes estes programas, e este ano queremos integrar eses programas conectándoos con coñecementos", explica Celaá, desvelando que hai ONG interesadas en participar nestas actividades, coa axuda de voluntarios, aínda que a ministra non descarta contratar a persoal docente.\n"Veremos como se desenvolve o programa porque o primeiro que temos que coñecer é se temos as condicións sanitarias para podelo efectuar, pero traballamos coa idea dun programa coa incorporación de moitas persoas para dirixir a actividade ao reforzo de coñecementos que os máis vulnerables non adquiriron durante o curso", engade a titular de Educación.\nCelaá non contempla aprazar as probas de acceso á universidade a...\nEspaña supera las 20.000 muertes tras registrar 565 las últimas 24 horas


Máis de duascentas persoas participaron na primeira edición da Andaina San Silvestre de Lousame que partiu das minas de San Finx - Concello de Lousame\nMáis de duascentas persoas participaron na primeira edición da Andaina San Silvestre de Lousame que partiu das minas de San Finx\nPola tarde terá lugar a primeira edición do Trail, no que están inscritas 193 persoas, percorrido será de 16 quilómetros, con premios para os tres primeiros clasificados da categoría masculina e feminina\n30 de decembro de 2017.- Gran éxito de participación na primeira edición do Trail e da Andaina San Silvestre de Lousame 2017, que se está a celebrar hoxe sábado en Lousame e que reuniu a máis de duascentas persoas na andaina matutina e conta con 193 persoas inscritas no Trail, que se disputará entre as 15:40 e as 18:30 horas. Unha iniciativa organizada polo Club Lousame Deporte e que conta coa colaboración do Concello de Lousame, Protección Civil de Lousame, Cruz Vermella Noia, a rede de Voluntariado local e o Club de Atletismo de Lousame.\nAs previsións de tempo inestable botaron atrás a gran número de inscritos na Andaina, sobre todo aqueles procedentes de máis lonxe. Iso non impediu que máis de duascentas persoas se deran cita a primeira hora da mañá no polideportivo municipal Pilar Barreiro Senra, onde recolleron o seu dorsal e un agasallo en forma de braga técnica para a protección do pescozo e conmemorativa desta primeira edición. Uns camiñantes que foron trasladados ata as minas de San Finx en varios autobuses dispostos por Autobuses Comparados, un dos patrocinadores da proba.\nMoitos aproveitaron entre as 9:30 e as 10:00 horas para coñeceren o poboado mineiro de San Finx e visitar o Centro de Interpretación das Minas de San Finx, que tamén estará aberto de xeito extraordinario durante esta tarde, entre as 14:15 e as 17:30 horas coa posibilidade de facer visitas guiadas. Tras unha explicación do percorrido por parte do presidente do Club Atletismo Lousame, Néstor Romero, e do técnico municipal de Deportes, Germán Romero, a encargada das visitas no centro de interpretación, Mayte Sobradelo, explicoulles brevemente aos presentes a historia das minas de San Finx.\nAdemais, contou coa colaboración dun xinete caracterizado como o médico das minas, Don Teo, que acompañou aos camiñantes durante a primeira parte do percorrido. Un percorrido de 16 quilómetros polos montes lousamiás que os participantes fixeron ao seu ritmo e sempre vixiados tanto por membros de Protección Civil de Lousame como por voluntarios que os acompañaban durante o percorrido.\nO tempo acompañou durante gran parte da mañá e, salvo algunha chuvieira débil a primeira hora, permitiu que a proba se desenvolvese sen incidencia ningunha, máis aló da sorpresa dalgún que outro camiñante que descoñecía os desniveis da primeira parte do percorrido.\nUn percorrido que comezaba no complexo mineiro de San Finx para subir ata Marselle, dende onde os camiñantes se desprazaron cara o lugar de Aguieira, onde tiveron o primeiro avituallamento de líquidos e sólidos, cortesía de Frutas Vanesa e MC Bikes. O percorrido continuou dende o mirador da Aguieira baixando a Lesende e a Vilacoba, pasando pola Ponte Gaiteira e enlazando cun tramo da ruta de sendeirismo do Río Vilacoba-San Xusto para chegar á fábrica de Fontán (O Castro), onde tivo lugar o segundo avituallamento de líquidos e sólidos.\nO último tramo comprendeu a subida á aldea de Pastoriza para finalmente baixar polo monte de Cruído ata o polideportivo Pilar Barreiro Senra, onde comezaron a chegar a iso das 13:30 e 14:00 horas, dependendo do ritmo de cada quen. Todos os participantes na andaina e no trail contaron cun avituallamento final no polideportivo, ademais de servizo de duchas, gardarroupa e mesmo fisioterapia, cortesía de Physis Centro de Fisioterapia.\nOs participantes no Trail recollerán os dorsais no polideportivo entre as 13:45 e as 15:00 horas. A saída da proba terá lugar ás 15:40 horas e haberá autobuses ata as minas de San Finx ás 14:00, ás 14:30 e ás 15:00 horas. Ás 18:30 horas está prevista a entrega dos premios aos 3 primeiros clasificados do Trail nas categorías masculina e feminina.\nAdemais do compoñente deportivo e turístico desta proba, a Andaina San Silvestre de Lousame doará os máis de 1.300 euros recadados coas inscricións a unha iniciativa solidaria da Asociación Galega de Heteroplasia Ósea Progresiva (ASGPOH) que, á súa vez, entregará estes fondos ao equipo do doutor Federico Martino Torres, do Hospital Clínico de Santiago de Compostela, para iniciar as investigacións sobre esta enfermidade ultrarrara.\nAmbas probas contaron co patrocinio das empresas Fermín Simal Construcións, Autos Comparado, Physis Centro de Fisioterapia, Deportes Casais, Lolita Moda, Frutas Vanesa, MC Bikes e Econosa.


O aceso aos medicamentos como dereito da humanidade é o centro do debate do Congreso de Cooperación Internacional | Noticias de Galicia | CRTVG\nPublicado o 22/02/2019 12:57\nNa entrevista do Bos días, Marcos Sueiro conversa co presidente da Organización Colexial de Médicos de España, Serafín Romero. Está en Santiago para participar no III Congreso de Cooperación Internancional da OMC\nA cooperación como reto da medicina actual\n"A cooperación forma parate do ADN da profesión médica porque ten moito que ver cos seus valores e principios, de axudar sempre o que máis o necesita, o que máis sofre, o que máis necesitado está da nosa atención".\n"Entendiamos que era necesario protexer, desde o Colexio, os médicos prestándolles esta axuda. Hai dúas formas esenciais de axudar fóra do noso país: o que vai como cooperante, que xeralmente vai estruturado e protexido, cunha organización que coñece o terreo, e outra é cando vai como voluntario. Como voluntarios utilizan as vacacións e non levaban os requisitos mínimos de seguridade. Dificilmente se pode axudar cando o propio médico non está protexido".\nÉ importante involucrar na cooperación os estudantes de Medicina\n"É importante traballar a cooperación xa desde as facultades de Medicina. Precisamente, este terceiro congreso faise na Facultade de Medicina de Santiago, unha facultade referente en España, precisamente para facerlle ver aos estudantes as fórmulas e a forma de cooperar".\nPrioridades da cooperación internacional\n"Estamos priorizando entre outros temas, a crise do Mediterráneo e como se afronta a chegada e a atención a refuxiados, e neste congreso de Santiago, concretamente, imos tratar do acceso xusto aos medicamentos esenciais. A OMS asegura que a metade da poboación mundial non ten acceso aos servizos esenciais de saúde. Non teñen antiviries, antibióticos para evitar a mortaldade".\n"Para nós este tema é prioritario que estea sempre na axenda política, para que un cidadán cando se pon enfermo, independentemente das crises económicas e políticas, teña a garantía de ser atendido. (...) pero fan falta os complementos, o noso traballo serve para pouco se non hai auga, se non hai alimentación, se os residuos non son tratados (...) todo isto salva máis vidas que un medicamento, tamén".\nDesprotexidos en zonas de conflito\nA poboación máis desprotexida son as partes extremas, maiores, nenos e despois as mulleres. Normalmente protéxese máis o maior polo que pode achegar de coñecemento. Os máis vulnerables son os que teñen dificultades para ter utilidade para o laboral ou para outro tipo de cousas".\n"Como consecuencia da crise, esta parte que viñamos utilizando para a solidariedade converteuse en presuposto cero. Pero temos exemplos marabillosos como os de Salvamento Marítimo, algo descoñecido pero que salva miles de vidas na crise do Mediterráneo, e non nos damos conta".


Noticias Noticias da Mesa Venres, 6 de Novembro de 2020\nO presidente da entidade de defensa da lingua, Marcos Maceira, resposta ás declaracións de Miguel Tellado sobre a modificación da LOMCE pedíndolle que aproveite a oportunidade para reverter a reforma unilateral do PP e atender, así, as indicacións do Consello de Europa ao respecto\nCompostela, 5 de novembro de 2020.- A Mesa pola Normalización Lingüísitica insta o Partido Popular de Galicia que abandone “a campaña de odio, de mentiras e de manipulación contra o galego no ensino”. O presidente da entidade de defensa da lingua, Marcos Maceira, resposta ás declaracións do portavoz do PP, Miguel Tellado, sobre amodificación da LOMCE pedíndolle que aproveite a oportunidade para regresar á situación anterior á reforma unilateral do PP e atender as indicacións do Consello de Europa de garantir o galego como lingua vehicular do ensino en Galiza.\n“O que é un despropósito”, explica Maceira, “é manter un decreto contra o galego rexeitado por toda a comunidade educativa, pola sociedade e mesmo polo Consello de Europa e facelo cando os datos sobre os efectos do mal chamado decreto de plurilingüismo, son terroríficos”. “Insitir en manter este decreto é letal para Galiza e o galego”, conclúe.\nMaceira lembra que hai unha proposta que conta cun amplo consenso na comunidade educativa, a Proposta de bases para a normalización do galego no ensino en Galiza, que realizaron o pasado mes de xuño a entidade de defensa da lingua e as ANPAS, organizacións sindicais e movementos de renvación pedagóxica. “O PP e a Xunta deben asumir a proposta da Mesa, CIG-Ensino, CSIF-Ensino, STEG, Federación de ANPAS Galegas, AS-PG e NEG como unha oportunidade para garantir o futuro do galego”.


Os pequenos arqueiros soneiráns triunfan no Campionato Galego - Deportes - Que pasa na costa\nOs pequenos arqueiros soneiráns triunfan no Campionato Galego\nSegue a Costa da Morte convertíndose nun referente en materia de tiro con arco en todo o país. O Clube vimiancés DousxSetenta, unha das dúas familias de arqueiros da comarca de Soneira, competía esta pasada fin de semana no Campionato Galego de Tiro con Arco Infantil. E non volvía de baleiro.\nJosé Váquez Blanco proclámase subcampión galego de tiro con arco e Laura Ramos Santos acada a 3ª posición no Campionato que se celebrou este domingo en Bascuas, Lugo. O campionato estivo organizado pola F.G.T.A e o club Lucus Augusti.\nAta alí desprazáronse uns 80 arqueiros de toda Galicia con idades comprendidas entre os 7 e os 19 anos. O Concello de Vimianzo, xunto co club Dousxsetenta participou na modalidade de arco recurvo con 6 arqueiros, obtendo moi bos resultados. En categoría benxamín cabaleiros José Vázquez Blanco, de Carnés, proclamouse subcampión galego, mentres que Laura Ramos Santos, de Salto acadaba a 3ª posición en categoría benxamín damas. Os dous estiveron arroupados polos seus compañeiros de club Marcos Esperante e Adrián Pereira cuns meritorios 4º e 5º postos en categoría benxamín cabaleiros, Fernando Villaverde que foi 5º en categoría alevín cabaleiros e Maikel Santos 7º en infantil cabaleiros.\nOs rapaces, pertencentes todos á escola municipal de tiro con arco do Concello de Vimianzo, mostran cada vez maior manexo co arco e van facéndose un importante oco no mundo do tiro con arco a nivel autonómico,con actuacións que sorprenden ós propios adestradores.\nA Costa xa ten un campión galego de Tiro con Arco e dous terceiros.


A rapazada de Moeche estrea os seus propios xogos no CEIP San Ramón | Xornal Galicia Norte\nA rapazada de Moeche estrea os seus propios xogos no CEIP San Ramón\nA alcaldesa tamén valorou esta tarde o pleno celebrado onte arredor da demanda do servizo de pediatría\nHai moi pouquiños días que se completou a instalación dun novo tobogán na área de xogos do colexio público de San Ramón. Un aparello de entretemento e de desenvolvemento da coordinación psicomotriz que é para os nenos e nenas, pero que tamén é dos nenos e nenas. O xogo de palabras ten explicación, posto que foi a cativería quen elixiu o modelo que se debía montar entre os propostos pola empresa adxudicataria do contrato, sufragado con fondos provinciais. Esta foi unha das primeiras decisións executivas do Grupo Municipal de Participación Infantil, que tamén acordou denominar como «Rúa 23 de Abril» o eixo viario que vai desde a estrada de Ortigueira até a casa consistorial.\nCon cargo ao mesmo proxecto do POS+ 2017 tamén se colocou un valo perimetral de protección no parque infantil situado ao pé da pista de tenis e do Centro Cultural Francisco Piñeiro, en Abade. Alí optouse por un peche metálico pintado de varias cores que rodea os bambáns existentes, coa finalidade principal de evitar caídas na ribada que fai de linde cunha finca privada.\nDos traballos ocupouse a firma Globalia S.L. por un prezo próximo aos 15.000 euros, destinados na súa maior parte ao equipamento lúdico do CEIP San Ramón. Trátase dunha estrutura situada sobre unha plataforma acolchada que conta con dúas torres, unha pasarela, unha rede, unha escada e un tobogán. Todo feito con materiais resistentes á intemperie e ao trote infantil, cumprindo ademais coas normas UNE esixibles a un xogo pensado para nenas e nenos de entre 4 e 14 anos. “Buscamos un mobiliario onde a cativería o pase ben, pero tamén que aguante o día a día, o desgaste por mor da chuvia e do sol e, sobre todo, que sexa seguro. Por iso tamén se esixiu que todo cumpra coa normativa UNE”, comenta Beatriz Bascoy.\nPorén, a decisión sobre a obra non foi exclusiva da mesa de contratación municipal, senón que o Concello lle deu voz á propia rapazada acudindo ao asesoramento do Grupo de Participación Infantil creado no seo do Consello Local da Infancia e a Adolescencia. Na súa última xuntanza, aló polo mes de novembro, as cativas e mailos cativos deste comité executivo revisaron a documentación presentada fixándose máis que nada nos distintos modelos propostos por Globalia S.L. para elixir entre eles o que finalmente se instalou esta semana.\nNaquela xuntanza o grupo infantil tamén lle deu o visto e prace ao logotipo do consello e presentou a denominación «Rúa 23 de Abril» para o eixo viario que pasa por diante do Concello. Un nome que posteriormente foi aprobado en pleno e que xa se lle comunicou ao INE e outros organismos. «Na rúa só nos falta poñer a placa co nome novo», afirma a alcaldesa, para quen «o importante de verdade é a implicación real das nenas e nenos na toma de decisións e que vexan que o que eles e elas din despois se leva á práctica».\nValoración do pleno extraordinario do xoves\nEn relación coa infancia, Beatriz Bascoy tamén comentou hoxe o resultado da sesión plenaria celebrada onte na que se demandou o restablecemento do servizo de pediatría en Moeche e nos concellos de San Sadurniño, Cerdido e As Somozas. A rexedora cualificou a marcha do PP do salón de sesións como «un esperpento e un desplante ás nais e pais alí presentes». A alcaldesa acusou aos edís da oposición de «escenificar unha obra ensaiada de antemán para evitar posicionarse publicamente» que tería como finalidade «facelos quedar de vítimas cando en realidade é un goberno do PP quen manda no SERGAS, é o PP quen está politizando o debate reuníndose en petit comité cos responsables da Xunta deixando de lado aos alcaldes, é o goberno do PP quen manda inspeccións á escola para que os pais non falen e é tamén o PP quen está acabando coa sanidade pública no noso país».\nBeatriz Bascoy insistiu en que tanto Moeche como os concellos de Cerdido e San Sadurniño «imos seguir esixindo que o servizo de pediatría volva funcionar polo menos coma antes». A alcaldesa informou tamén que o próximo martes ela e os outros alcaldes manterán un encontro co Xerente de Xestión Integrada de Ferrol «para trasladarlle o acordo plenario adoptado onte e para que nos dea información sobre cando teñen previsto contratar un ou unha pediatra fixa en San Sadurniño e retomar as consultas itinerantes».\nenero 28, 2019\tpor xornal norte\tComments are off 225 visitasen Concellos, Moeche\nSiguiente: Xoán Fernández xa ten unha praza en Riveira\nAnterior: Ordes acolle esta fin de semana o seu VI Trofeo de Tiro con Arco\nabril 30, 2019\tComments are off 198 visitas\nO punto central da sesión será a aprobación do regulamento das axudas de emerxencia social ...\nnoviembre 13, 2019\tComments are off 180 visitas\nSeguridade Cidadá alerta de que este fenómeno meteorolóxico costeiro de nivel vermello comezará mañá pola ...\nO Concello de Ordes organiza un curso de fitosanitarios\nfebrero 19, 2016\tComments are off 1741 visitas\nTerá unha duración de 25 horas de carácter presencial e comezará a mediados de marzo. ...


O 27 DE MARZO FOI O DÍA DO TEATRO?\nO termo teatro procede do grego theatrón, que pode traducirse como o espazo ou o sitio para a contemplación.\nO teatro forma parte do grupo das artes escénicas. O seu desenvolvemento está vinculado con actores que representan unha historia ante unha audiencia. Esta arte, polo tanto, combina diversos elementos, como a expresión xestual, o discurso, a música, os sons e a escenografía.\nAs orixes históricas do teatro están asociados á evolución dos rituais relacionados coa caza e coa recolección de froitos e alimentos propios da agricultura, que desembocaron en cerimonias dramáticas a través das cales rendíase culto ás divinidades. Estes rituais tamén sentaban e reflectían os preceptos espirituais do grupo social.\nFoi na Grecia Clásica, cando esta idea relixiosa foi levada á perfección. Creáronse entón as representacións teatrais, onde a coreografía, a música, a recitación e o texto formaban un equilibrio inigualable. Entre os fundadores do teatro tal e como o coñecemos hoxe atopáronse os creadores das traxedias, tales como Esquilo, Sófocles e Eurípides, e da comedia, xénero do que sempre resaltou Aristófanes. En devandita época tanto comedia como traxedia permitía expresar ideas políticas, sociais e relixiosas, necesarias para entender o tempo no que se vivía.\nE como xa sabedes no teatro hai traxedia e comedia, por iso ésta é unha das imaxes que máis representa ao teatro.\nPublicado por Biblioteca do CEIP Raquel Camacho ás 21:05


A vida sen música sería un erro...: febrero 2011\nO INSTRUMENTO PROTAGONISTA DA SEMANA\nÉ unha actividade que se realiza nos primeiros minutos (ou últimos) da sesión. Temos unha caixa con moitos instrumentos da orquestra,un neno ou nena escolle o que vai ser protagonista durante toda a semana. Temos outra caixa con características sobre todos os instrumentos (familia, cómo se toca, materiais, número de cordas, características principais). Despois pegamos todo nun panel que queda á vista de todo o mundo. Escoitamos o instrumento en diferentes gravacións, vemos a través de internet cómo se toca, buscamos nos libros que temos na clase unha pouca información e despois cubrimos a ficha " O instrumento da semana é". Esta actividade pódese facer durante todo un trimestre (no que esteamos traballando os instrumentos) ou acurtar a actividade a un mes. Outra variante e introducir na caixa instrumentos de folclore do mundo.\nAlgunhas das pistas para os instrumentos\nTaboleiro do anuncio do "Instrumento protagonista da semana".\nPublicado por Lidia en 5:37 No hay comentarios:\nEtiquetas: actividades, instrumentos, materiais\nPosiblemente este é un dos instrumentos que mais me costou conseguir e ao que máis aprecio lle teño.\nCuica, instrumento brasileiro de percusión traido polo escravos africanos. Orixinalmente utilizouse en África para cazar leóns. Está feito de membrana e madeira. Consta dun pequeno pao de bambú e dun pequeno pano mollado (que podedes ver na foto xusto enriba do instrumento).\nTen un son moi divertido.\nVideo sobre a técnica básica da cuica\nPublicado por Lidia en 12:12 No hay comentarios:\nEtiquetas: Brasil, instrumentos, interculturalidade, mundo\nO gong é un instrumento de percusión da familia do metal. Trátase dun disco metálico suspendido dun soporte que se percute cun mazo. A súa orixe é oriental.\nPublicado por Lidia en 11:54 No hay comentarios:\nEtiquetas: instrumentos, interculturalidade, mundo\nBONGÓS DE MARROCOS\nÉ un instrumento de percusión da familia da membrana que ven de Marrocos. Son dous pequenos tambores circulares unidos, a súa particularidade e diferencia con respecto a outro países é que a base está feita de cerámica.\nPublicado por Lidia en 11:44 No hay comentarios:\nPROGRAMA LENMUS. Pódese descargar gratuitamente en http://www.lenmus.org/ (unha vez dentro da páxina, na marxe esquerda hai que premer en DOWNLOAD). Permite facer exercicios de linguaxe musical, audición (intevalos, acordes, tipos de escalas) e tamén edición de partituras\nPublicado por Lidia en 10:54 No hay comentarios:\nEtiquetas: materiais, programas, recomendacións, TIC\nESTAS SON ALGUNHAS DAS NOVIDADES MUSICAIS DESTES MESES\nPublicado por Lidia en 14:13 No hay comentarios:\nEtiquetas: cancións, cd, libros, novidades, recomendacións


Ollo coa "progresión de chamada" | Consumer\nOllo coa “progresión de chamada”\nSe se utiliza algún servizo de información telefónica para pedir un número e ofrécese a conexión co abonado pode saír ata 76 veces máis caro.\nDurante moitos anos de monopolio o único número de información telefónica foi o 1003. A mediados de 2002 se liberalizó este servizo, eliminando o vello número de catro cifras e abrindo ás empresas privadas o 118xx. Actualmente existen máis de vinte operadores.\nEstes números non só informan o número solicitado senón que tamén poden pasar a chamada directamente a ese número, sen que o usuario teña que colgar o aparello e volver chamar. É o que se denomina “progresión de chamada”.\nNormalmente, en ningún momento infórmase de que nesa “progresión de chamada” séguese aplicando a tarifa da liña 118, co que o custo por minuto pode ser ata 76 veces superior que o prezo dunha chamada normal. En definitiva, resulta moito máis económico apuntar o número nun papel e chamar despois.\nNa páxina web do operador dominante explícase con claridade en que consiste esta prestación, pero á hora de falar da tarifa a expresión que utilizan resulta ambigua: “Esta facilidade só se presta coa autorización expresa do cliente, tarifándose o tempo de conversación para os clientes segundo prezos vixentes en cada momento e condicións particulares de cada un dos clientes”.\nTelefónica, como operador universal, ten a obrigación de manter o 11818 como substituto do 1003, coas mesmas tarifas. O resto de números, denominados Servizos de Valor Engadido, son máis caros, con diferenzas entre uns e outros que un informe de Facua estipulaba ata nun 458%. A cambio, pódese obter por exemplo, o domicilio ou código postal do abonado. Algúns atenden noutras linguas oficiais, como catalán, galego e eúscaro. Tamén ofrecen a posibilidade de enviar a resposta ao móbil do usuario, a un fax ou a unha dirección de correo electrónico.\nSe quere consultar un completo cadro de tarifas, Facua realiza periodicamente informes de prezos: www.facua.org/facuainforma/2004/28abril2004.htm.\nllamada-gl teléfono Telefonía


Landra - Howling Pixel\nA orixe da palabra landra é descoñecida, se ben podería ser preindoeuropeo, anterior ás linguas celtas e mais ao latín, xa que en éuscaro landare significa froito. Outra teoría aproxima landra ao latín glans glandis, con caída do g inicial; mesmo a palabra glande está dicionariada como froito do carballo. De onde tamén derivaría o termo francés: gland e o asturiano: llande. A palabra belota, tamén usada en Galicia, ou a variante portuguesa bolota, poderían ser vocábulos de orixe árabe: ballūṭa (aciñeira) ou grega: βαλανωτή, ballanus (glande ou testa do membro viril).\nÁrbores en Galicia con landras\nA landra de carballo é consumida por distintos animais bravos como xabaríns, esquíos etc., de aí a importancia ecolóxica do carballo. Tamén se emprega como alimento para os porcos. Tense falado que os pobos castrexos: galaicos e astures empregaban a fariña de landras para facer pan antes da chegada dos romanos, porén é unha hipótese non documentada.\nAs landras secas son adstrinxentes, antisépticas e tónicas. Os humanos só poden tomar cruas certas variedades de landras doces da aciñeira, mentres o resto das variedades poden tomarse torradas á brasa, o que elimina o exceso de taninos. Tamén se elabora un saboroso licor na Estremadura.\nEzkurra é un concello da Comunidade Foral de Navarra, situado na Merindad de Pamplona, na comarca de Malerreka, a 58 km de Pamplona. A súa poboación en 2014 foi de 152 habitantes segundo o INE.É o concello navarro con máis porcentaxe de euscaldunas.\nApareceron no cámbrico e inclúen dúas clases principais, enteropneustos e pterobranquios; unha terceira clase, planctosferoideos, coñécese unicamente a través de larvas dalgunhas especies.Por outra parte, a clase extinta dos graptolitinos (graptólitos) parece que está estreitamente emparentada cos pterobranquios.Na actualidade coñécense unhas 100 especies.Son organismos solitarios que en xeral viven en tobos alimentándose dos sedimentos, pero algunhas especies son filtradores farínxeos. Porén, os pterobranquios son filtradores, coloniais na súa maioría, que viven nunha estrutura tubular de coláxeno chamada coenecium.


Xoguetes e libros pola igualdade - Faro de Vigo\nXoguetes e libros pola igualdade\nCangas amplía o fondo Dolores Blanco Montes e promove xoguetes non sexistas\nArriba, a bibliotecaria Pilar Refojos con Victoria Portas. Á esquerda, a concelleira coa directora do CIM, Paula Vázquez. // S.Á.\nBaixo o título "En Cangas sementamos igualdade", o goberno local ven de promover iniciativas para avanzar neste eido. Á publicación dunha guía práctica únese a ampliación do fondo bibliográfico Dolores Blanco Montes e promoción dunha campaña que recalca que os xoguetes non teñen xénero.\n"Seguimos creando ferramentas para que toda a veciñanza poida dispor de información en igualdade para empoderarse e poder coeducar", sinalou a concelleira de Servizos Sociais, Igualdade e Feminismo de Cangas, Victoria Portas, ao presentar onte a campaña de promoción de xoguetes non sexistas, así como os "libros para a igualdade" que pasan a formar parte do fondo bibliográfico "Dolores Blanco Montes", na biblioteca central, en Rodeira. Dúas iniciativas que avanzan no proxecto denominado "En Cangas sementamos igualdade" que tivo preámbulo na guía práctica co mesmo título presentado hai unha semana.\n"Xogar é un dereito que dende as institucións e familias debemos protexer", defende a edil, que abonda en que tamén "é unha fonte de aprendizaxe coa que aprendemos a respetar, a tratar con igualdade, a rexeitar a violencia" e acadar unha sociedade máis xusta. Desde o Concello recalcan que os xoguetes "non teñen xénero" e animan a traballar nese cometido cunha campaña que debe extenderse ás institucións, as familias, as escolas ou os centros de traballo.\n"Non hai xoguetes de nenas e nenos, hai estereotipos sexistas e etiquetas que limitan e encasillan", como non hai cores de nenos e de nenas, senón etiquetas sociais "que limitan a súa creatividade". Portas insiste en apostar por xogos e xoguetes que proporcionen valores de igualdade, que reflexen a diversidade de cada persoa, acordes coa idade e libres de prexuizos sexistas. Tamén que sexan cooperativos, que inviten a compartir e a convivir, que fomenten actitudes de solidariedade, equidade e respeto á diversidade, a expresar sentimentos e emocións e favorezan as relacións igualitarias e a medrar en armonía e igualdade.\nUn obxectivo semellante ao que persegue o fondo Dolores Blanco Montes, que leva o nome da sindicalista canguesa que sofriu represión da época franquista, nas bibliotecas públicas de Cangas, ás cales o Concello ven de dotar con novos exemplares para elevalo ata 555. Todos estes libros son de temática relacionada coa igualdade e a muller en diferentes aspectos: "sociais, sexuais, legais e reprodutivos", así coma un apartado de contido infantil e xuvenil, destacan as representantes municipais.


Un universo en cada botella: 10/01/2010 - 11/01/2010\nA crianza sobre lías asentase con forza en Galicia\nA técnica utilizada na crianza sobre lías, a pesar de non ser nova, gaña forza nos últimos tempos en Galicia.\nEsta técnica, que dota aos caldos brancos de maior estrutura en boca e volume; consiste na crianza dos viños, tras a fermentación, naquelas partes finas dos fermentos xa mortos. Mediante este proceso lógrase un viño cun ciclo de vida máis lonxevo, con máis corpo e con maior complexidade en boca.\nEste proceso optimízase mediante a delicada técnica do "batonage"; que consiste en poñer en suspensión lías durante a crianza para obter viños con máis graxa, con maior potencial de froita, mellor equilibrio estrutura/graxa, e sobre todo moita maior estabilidade fronte á oxidación.\nEn Valdeorras destacan varias adegas que producen viños mediante esta técnica, entre elas Virxe de Galir con Godello sobre leas. Coñece máis sobre a adega, facendo click.\nCoñece o resto de adegas facendo click\nEtiquetas: a nai do viño, barco de valdeorras, batonage, crianza sobre lías, godello\nA presentación dos viños do D.O. Valdeorras, celebrada no Metropolitan Pavilion de Nova York, é cualificada de éxito rotundo.\nO acto, denominado Great match de Nova York e celebrado o pasado 7 de outubro, cualifícase de éxito rotundo por parte do Consello Regulador.\nDeron a benvida aos viños de Valdeorras máis de 400 profesionais do sector, que destacaron a gran diferenciación que caracteriza a estes caldos, sobre todo os brancos, augurándolles un máis que prometedor futuro nun país que supera os 55 millóns de consumidores habituais de Viño.\nO broche de Ouro púxoo o internacionalmente coñecido wine geek, Steve Olson, quen impartiu chárlaa coloquio "Seminar featuring Valdeorras Wines" que serviu como colofón final do acto.\nCoñece máis sobre os viños de Valdeorras facendo click\nEtiquetas: a nai do viño, godello, Great Match, MENCÍA, Nova York, Steve Olson, Valdeorras\nGoza de Galicia coa IV edición de "Outonos Gastronómicos"\nNesta iniciativa impulsada desde Turgalicia e na que participan 117 casas rurais con 213 ofertas culinarias diferentes, ofrece a posibilidade a quen o desexe de coñecer Galicia desde a gastronomía e o turismo rural.\nCon propostas que van desde os 60 até os 180 euros, todas aquelas persoas que o desexen terán a oportunidade de coñecer esta máxica rexión coa súa nutrida e variada gastronomía. Esta formula, que se repite por cuarto ano tras os éxitos cultivados en edicións anteriores, atrae cada ano a máis visitantes que veñen gozar do deleite que esta comunidade ofrece.\nAdemais, os participantes nesta oferta optarán a premios que van desde o reembolso da cantidade investida até substanciosos descontos nas súas estancias.\nPara coñecer máis de preto o servizo preme aquí\nFírmase o convenio que mellorará os accesos aos viñedos en varios Concellos da Comarca de Valdeorras.\nFoto: Lolita Vázquez / La Voz de Galicia\nDespois de varias prorrogas; asináronse onte, en O Larouco, os convenios para iniciar as obras de mellora de accesos rurais na comarca de Valdeorras.\nSamuel Juarez, máximo responsable da Xunta de Galicia no ámbito de Medio Rural, fixo efectivo onte o plan de mellora dos accesos aos viñedos en varios Concellos da zona. A obra, que fora anunciada en 2008 polo anterior goberno galego e que sufrira varias prorrogas, parece que para a próxima vendima poderá ser gozada polos agricultores dos Concellos Valdeorreses.\nOs Concellos da Rúa e O Barco víronse excluídos deste plan de melloras; feito que suscitou polémica en canto á modificación do acordado no plan de 2008. A pesar disto e coa firma do convenio, destinarase unha cantidade próxima aos 3´5 millóns de Euros, asumida a partes de iguais entre Xunta de Galicia e Ministerio de Medio Ambiente. A adxudicatura do proxecto concederase a empresas locais previo concurso .\nQué opinas sobre a exclusión dos Concellos da Rúa e Ou Barco deste Plan?. Deixa o teu comentario\nEtiquetas: A RÚA, Comarca de Valdeorras, CONCELLOS DE VALDEORRAS, Ministerio de Medio Ambiente, o barco, Xunta de Galicia\nTurgalicia edita a guía "paseando entre viñedos"\nPara todos aqueles que desexen coñecer pormenorizadamente as diferentes rutas dos viños galegos, Turgalicia ofrece, de forma gratuíta, a guía "Paseando entre viñedos".\nPara todos aqueles que desexedes coñecer e visitar as rutas do viño das diferentes D.O. galegas; Turgalicia, ofrécenos unha primeira toma de contacto que poderedes facer efectiva por medio da adquisición desta guía, de forma gratuíta. Para solicitala:\n1) Vía telefónica no: 902200432\n2)Vía correo electrónico en: cir.turgalicia@xunta.es\nNon deixedes escapar esta oportunidade, máis información aquí.\nQuizais poida interesarche este post\nValdeorras, terra de grandes viños\nDende os antigos tempos dos romanos, Valdeorras soubo convivir estreitamente coa cultura do viño para lograr producir caldos de altísimo nivel e recoñecido prestixio.\nOs últimos premios recolleitos polas adegas integradas nesta Denominación de Orixe son un merecido recoñecemento ao traballo ben feito de agricultores, adegueiros e Consello Regulador. Á calidade e o prestixio que de sempre tiveron os seus tintos; únese este ano o maior recoñecemento en materia de viño que outorga o goberno galego, seleccionando a un caldo do D.O. Valdeorras como mellor branco de Galicia.\nSe os viños brancos galegos están considerados como os mellores do mundo, pódese afirmar que o mellor branco do mundo prodúcese en Valdeorras?.\nComo premio ao traballo ben feito, dende A nai do Viño queremos compartir con toda a familia do mundo do viño este vídeo, que a forma de galardón recolle un pouquiño da historia de Valdeorras.\npode interesarche ...\nEtiquetas: historia valdeorras, vino blanco galicia, Vino valdeorras\nDerradeiros días para enviar as tuas fotos sobre "o mundo do viño en Valdeorras"\nA poucos días do peche da I edición do Certame de Fotografía e Imaxe Dixital sobre "O mundo do viño en Valdeorras", non paran de chegar imaxes da comarca.\nRamón Salgado, María José González e Cristina Martín envíannos unha nutrida colección fotográfica sobre a súa visión do mundo do viño en Valdeorras.\nPreme aquí para ver as fotos\nColabora na promoción de Valdeorras e entra no sorteo de grandes premios enviando as túas fotos a:\nMenor producción, maior calidade\nRedúcense as previsións iniciais de 5,5 millóns de quilogramos de uva recollida, a pouco menos de 4,5 millóns de quilogramos.\nA falta dunha semana para a conclusión total das vendimas e contando cos datos achegados pola maior parte de adegas e cooperativas, neste momento róldanse os 4 millóns de quilogramos de uva recollida no D. O. Valdeorras. Segundo os datos achegados polo director técnico da denominación, Jorge Mazaira; espérase chegar, á súa conclusión total, os 4,5 millóns de quilogramos.\nA pesar desta redución, o dato positivo céntrase na calidade da uva, considerada como moi boa en toda a zona. Mailas inclemencias meteorolóxicas que afectaron de maneira importante á produción, o froito que logrou salvarse goza de gran salubridade e dun estado de maduración óptimo, co que se esperan para esta anada uns viños de excelente calidade.\nCoñece as uvas de D.O. Valdeorras facendo click aquí\nDevinos, o novo programa de V televisión, recomenda Viña de Fornos\nBaseándose en criterios "calidade-prezo" os especialistas recomendan este mencía xove da adega ruesa Germán Rodríguez Salgado.\nA gran calidade que atesouran tanto brancos como tintos da D.O. Valdeorras están catapultando o recoñecemento destes viños en todos os sectores, locais, nacionais e internacionais. A meticulosa e coidada conxugación entre tradición e innovación dan lugar a uns caldos de enorme calidade que poden ser gozados por todos aqueles apaixonados do viño sen que supoñan un desembolso excesivo.\nCoñece as adegas premendo aquí\nNew York abre as súas portas aos viños D.O. Valdeorras\nO próximo 7 de Outubro o Metropolitan Pavilion de Nova York recibirá a presentación do D.O. Valdeorras.\nO acto, no que se poderán degustar 11 viños do D.Ou. Valdeorras, estrutúrase en dúas sesións:\nA primeira de 12:30 a 13:30, estará dirixida a público especializado e amenizada por chárla coloquio "Seminar featuring Valdeorras Wines" impartida por Steve Olson.\nA partir das 13:30 e até as 20:30 abrirase o tablé a todos aqueles que queiran degustar os caldos seleccionados para a ocasión.\nCoñece todo sobre a D.O. Valdeorras premendo aquí\nConcurso de fotografía. "A miña Particular vendima en Valdeorras\nSerie Fotográfica de Mercedes González Rodríguez. "A miña Particular vendima en Valdeorras", 19 de setembro de 2010 en viñedo Sampayolo\nA presidenta da Asociación de Catadoras de Galicia - Gallaecia, ofrécenos unha serie fotográfica sobre a súa vendima en Valdeorras.\nPara ver a serie fotográfica completa preme aquí\nPara coñecer as impresións de Mercedes sobre esta experiencia preme aquí\nComparte a túa visión sobre o mundo do viño en Valdeorras e gana grandes premios enviando as túas fotos a:\nA crianza sobre lías asentase con forza en Galicia...\nGoza de Galicia coa IV edición de "Outonos Gastron...\nFírmase o convenio que mellorará os accesos aos vi...\nDerradeiros días para enviar as tuas fotos sobre "...\nDevinos, o novo programa de V televisión, recomend...\nNew York abre as súas portas aos viños D.O. Valdeo...\nConcurso de fotografía. "A miña Particular vendima...


8 FORTES NOMES DE BEBÉS PARA NENAS - NENOS - 2019\n8 Fortes nomes de bebés para nenas\nClub Das Mulleres Da Moda Nenos 2019 8 Fortes nomes de bebés para nenas\nFORTNITE DANCE CHALLENGE IN REAL LIFE!! (All New Dances) (Xullo 2019).\nA película de éxito Wonder Woman é unha celebración de mulleres poderosas e unha inspiración para os pais en busca de nomes de mozas fortes. Aquí tes 10 nomes relacionados con mulleres fortes e independentes, algunhas con esas calidades incrustado nos seus significados, que teñen un sólido potencial para a túa propia pequena marabilla.\n1. Diana: Comecemos coa princesa amazónica. Aínda que Wonder Woman usa o seu título heroico ao loitar contra as forzas do mal, o seu verdadeiro nome é Diana Prince. O significado "divino", o nome das mozas Diana actualmente atópase no número 269 en EE. UU., Indicando o seu estado intermedio como un nome familiar pero non excesivamente popular. Co éxito da última película de DC, con todo, o nome podería ver un aumento no uso. O nome tamén ten outro homenaxe reverenciado: Diana, princesa de Gales. Engade na deusa Diana da mitoloxía romana, e ten un candidato viable.\n2. Atenea: E falando da mitoloxía, os gregos e os romanos tiñan moitas deus e heroínas femininas con nomes que se axustarían ás tendencias de nomeamento do século XXI. Un deles é Athena, que actualmente atópase no número 142, o máis alto de Estados Unidos. A deusa grega ten moitos atributos, pero é máis coñecida pola súa forza e sabedoría. A variación non ordenada Athene é outra opción.\n3. Amelia: Amelia, entre os nomes das mozas máis populares do mundo occidental, foi un nome de tendencia en EE. UU por algún tempo, actualmente no seu punto máis alto do número 11. Aínda que o seu significado de "traballo" é relativamente inspirado, a aviadora Amelia Earhart é recordada polo seu espírito aventurero e pioneiro, algo que resoa cos pais que elixen nomes para as súas fillas. A súa mega popularidade pode ser un elemento disuasorio para algúns, pero iso non impediu o seu ascenso, xa que se deu a máis de 10 000 mozas en 2016.\n4. Rosa: Rosa Parks é unha muller definitiva da marabilla do século XX. En firmeza e decidida, cando se negou a abandonar o seu asento de autobús no segredo do sur, Parks axudou a crear impulso no movemento dos Dereitos Civís, e ela mantense moi respectada polo seu papel na recente historia estadounidense. Aínda que o seu nome está actualmente no número 639, que é moito menor que o Top 300 onde se clasificou durante case todo o século XX, Rosa segue sendo unha posibilidade encantadora e clásica para os pais que buscan un nome distintivo feminino que exhala graza e dignidade.\n5. Louise e Louisa: O segundo nome de Rosa Parks, Louise, é outro gran candidato e unha opción obvia para esta lista. Significado "guerreiro de renome", este nome pode sorprender aos pais coa xustaposición do seu significado feminino de son e de guerra. Louise estivo gañando tracción recentemente, logo de entrar nuevamente no US Top 1000 en 2016 por primeira vez desde 1991. O nome da irmá Louisa experimentou un renacemento similar, que volveu ás listas estadounidenses en 2014 tras unha ausencia de 44 anos.Os dous nomes das mozas sitúanse actualmente nos anos 800, converténdoos en opcións seguras para os pais preocupados pola súa alta popularidade e uso excesivo.\n6. Willa: Willa subiu de forma silenciosa nas cartas dende o seu regreso no 2010. O seu portador máis coñecido é Willa Cather, a autora estadounidense do século XX cuxas primeiras novelas detallan as dificultades e recompensas da vida na fronteira. Deste xeito, o significado de "protección resolta" é moi apropiado. Willa é un dos nomes dos bebés máis vendidos polos pais máis modernos.\n7. Alessia: En contraste coa xema vintage Willa, Alessia exhibe o toque internacional de moitos nomes en aumento. Atribuíveis á crecente fama da cantante pop Alessia Cara, apareceu nos cadros de popularidade dos Estados Unidos por primeira vez en 2016, aínda que é un favorito perenne en Italia. Como os nomes coñecidos de longa data Alexa, Alexandra e Alexis, Alessia significa "defensor" ou "guerreiro defensor". "Agrega un pouco de aire fresco á familia" Al- "dos nomes das mozas.\n8. Audrey e Audra: Audrey é un nome que foi continuamente entre os 100 mellores nomes dos bebés nos Estados Unidos desde 2002, e por unha boa razón. É un fermoso nome que inmediatamente chama a atención ao influyente Audrey Hepburn, que axudou a definir a finais da Idade de Ouro de Hollywood. O significado "forza nobre" tamén contribúe ao seu chamamento, conxurando unha imaxe de elegancia e elegancia. Pero se o seu alto nivel actual é un desvío - Audrey foi número 39 en 2016 - entón Audra é unha alternativa interesante. Ten o mesmo significado que Audrey, aínda que é moito menos común: de feito, Audra non ten rexistrado nos EE. UU. Desde 2001.\nCal é o nome de as fortes favoritas? Compárteo connosco @FeminineClub.com!\nEsta publicación publicouse previamente en Nameberry por Josh Murray.


La Voz de Galicia (Pontevedra) - Mujer de Hoy online\nNow you can read La Voz de Galicia (Pontevedra) - Mujer de Hoy anytime, anywhere. La Voz de Galicia (Pontevedra) - Mujer de Hoy is available to you at home or at work, and is the same edition as the printed copy available at the newsstand.\nWe know you will appreciate the value and the freedom of choice that come with your subscription to La Voz de Galicia (Pontevedra) - Mujer de Hoy.\nLa Voz de Galicia (Pontevedra) - Mujer de Hoy: bookmarks\nYou may bookmark any article of La Voz de Galicia (Pontevedra) - Mujer de Hoy that you like. Come and see for yourself many other features and tools we have designed for La Voz de Galicia (Pontevedra) - Mujer de Hoy reading experience. Come and read your La Voz de Galicia (Pontevedra) - Mujer de Hoy here everyday!\nDigital version of La Voz de Galicia (Pontevedra) - Mujer de Hoy\nWe knows how much people love to read La Voz de Galicia (Pontevedra) - Mujer de Hoy.\nLa Voz de Galicia (Pontevedra) - Mujer de Hoy in traveling\nPeople are more mobile than ever before. How can their La Voz de Galicia (Pontevedra) - Mujer de Hoy be available to them anywhere in the world? Our service gives La Voz de Galicia (Pontevedra) - Mujer de Hoy the flexibility to follow readers wherever they travel.\nLa Voz de Galicia (Pontevedra) - Mujer de Hoy in digital format\nWe allow to read La Voz de Galicia (Pontevedra) - Mujer de Hoy online, anytime, anywhere.\nLa Voz de Galicia (Pontevedra) - Mujer de Hoy Market\nOur service is changing the expectations of La Voz de Galicia (Pontevedra) - Mujer de Hoy readers everywhere. World newspapers at PressDisplay Newspapers from Spain


AS BOLBORETAS DO CAMPO DA FEIRA: mayo 2016\nEste venres pasado celebramos tódolos aniversario de maio, pois xa foi o último venres do mes. En 3 anos estivo de celebración Ángel.\nNa clase de 4 anos cumpriron anos Thiago e Diego Castro.\nE, por último, na clase de 5 anos felicitamos a Santiago, Gabriel, Uxía e Daniel.\nPublicado por Infantil C.F. en 6:54 No hay comentarios:\nO día 17 de Maio foi o Día das Letras Galegas. No cole estivemos toda a semana anterior lembrando esta data tan importante para a nosa cultura e a nosa fala. Este ano adícaselle a Manuel María e na clase recitamos e cantamos poesías deste autor.\nNa clase de 3 anos fixemos coa profe Conchi Vázquez a poesía de "O arco da vella" e tamén recitamos a poesía de "O carro". A partir dela coloreamos e picamos un carro de vacas.\nNa clase de 4 anos recitaron a poesía de "O caracol" e despois pintaron un caracol e copiaron parte da poesía.\nAdemais o Equipo de Actividades Complementarias e Extraescolares propuxo a realización dun mural cun lema en galego. Como lema eleximos uns versos de Manuel María e de debuxo decidimos facer un bosque na metade do mural, que foi coloreado polos nen@s de 3 e 4 anos.\nComo este poeta e escritor adicou moitos versos a Carballiño, decidimos poñer na outra metade do mural o escudo da nosa vila e, por riba del, fotos dalgunhas zonas das que fala nos seus poemas: a Veracruz, as fontes, o Concello... Os nen@s de 5 anos copiaron algúns deses versos que nos servirían despois para acompañar eses lugares.\nTrala montaxe, así quedou o noso mural:\nAdemais non podiamos pasar esta celebración sen coñecer a nosa bandeira. E que mellor modo de coñecela que facéndoa. A partir de papeis de xornal fixemos a asta e coloreando a banda dun folio de cor azul conseguimos a bandeira.\nXa tiñamos todo listo para a celebración, que se pospuxo ata o día 20 de maio.\nDesde o Concello mandáronnos uns marcapáxinas de Manuel María, pois íannolos dar cando tiñamos previsto ir de visita (o día 12 de maio). Como o tempo non acompañou, pois choveu, non puidemos ir coñecer o edificio do Concello. Esperamos poder ir o vindeiro ano.\nXa só nos faltaba unha cousa: aprender o himno galego. Ensaiamos nalgún momento libre e o profe José Luis tamén nolo ensaiou na clase de música.\nO día 20 a profe María ensinounos como se baila unha muiñeira na clase de psicomotricidade. Xa sabedes, brazos arriba e tacón, punta, tacón...\nE á saída cantamos o himno e levamos todo para a casa.\nPublicado por Infantil C.F. en 14:08 No hay comentarios:\nPARA VIAXAR Ó ESPAZO IMOS EN... COHETE!!!


Hoxe celebramos o Día Escolar da Non-Violencia e da Paz, a iniciativa xurdiu da iniciativa do Inspector de Ensino Lorenzo Vidal, no ano 1964.\no As gañadoras foron Antía López de 4º de primaria e Julia Otero de 5º de infantil.\nRematamos cunha SOLTA DE POMBAS todos xuntos no patio do colexio.\nNo seguinte vídeo podemos ver un resumo do que fixemos.\nAmbientamos o noso cole para conmemorar o Día Escolar da Paz\nXa temos gañadoras do concurso do ADHESIVO POLA PAZ\nTraballamos para a PAZ\nO vindeiro luns, 30 de xaneiro, celebraremos O DÍA DA PAZ E NON VIOLENCIA, pero durante estas semanas previas estamos levando a cabo un montón de actividades que podemos ver no\nBLOG: DÍA ESCOLAR DA PAZ E NON VIOLENCIA\nVotádelle unha ollada\nTraballando o IMPRESIONISMO\nPROXECTO DOCUMENTAL: O IMPRESIONISMO\nO alumnado de 4º curso, xunto coa súa titora Xulia, traballaron sobre a vida e obra de Vicent van Gogh e especialmente o cadro dos xirasois.\nPara complementar o traballo fixeron un vídeo-conto da obra de Laurence Anholt "Camille e os xirasois"; traducíronno ao galego e puxeron as súas voces.\nEtiquetas: Contacontos, Fomento da lectura, PID O Impresionismo\nO venres, 20 de xaneiro, o alumnado de 5º e 6º curso de Primaria, acompañados polos profesores Paco e Rosa, fixeron unha viaxe cultural á A Coruña onde visitaron os Museos Científicos:\nMural sobre o Impresionismo de 1º e 2º curso\nOs nenos e nenas de 1º e 2º curso, xunto coas súas titoras, acaban de rematar o Mural sobre O Impresionismo. No mesmo quedan recollidas:\nCaracterísticas do IMPRESIONISMO\nO pintor francés, Claude Monet\nO pintor español, Joaquín Sorolla\nTemos máis información na páxina do Proxecto Documental\nMural de 3º e 4º curso sobre o Impresionismo\nO alumnado de 3º e 4º curso traballaron a figura de VINCENT VAN GOHG, centrándose en dúas das súas obras:\nOs xirasois ou mirasois (4º curso)\nO cuarto (3º curso)\nBreve reseña biográfica,\ninterpretacións sobre o cadro "Os xirasois" e\nreprodución do cadro "O cuarto de Van Gogh".\nXa están preparadas para entrar na BIBLIOSOÑOS unha chea de libros novos que mercamos nos meses anteriores.\nAlgúns son libros de consulta e información para traballar no Proxecto Documental sobre o Impresionismo; os demais son para ler nas aulas e tamén para levar ás vosas casas para que os disfrutedes.\nProxecto do curso 16-17\nO proxecto para traballar conxuntamente este curso, está relacionado coa pintura e concretamente co IMPRESIONISMO\nQueremos conseguir con este proxecto, un achegamento ao mundo da pintura, da creatividade e da expresión. Dar a coñecer ao noso alumnado distintas técnicas pictóricas e distintas correntes pictóricas que se sucederon ao longo dos anos.\nEste proxecto, no seu conxunto, pretende dar resposta aos intereses e necesidades dos nosos alumnos e alumnas. Consideramos que a contorna dos nenos e nenas é, na actualidade, unha contorna da cultura visual: televisión, anuncios, carteis pola rúa, letreiros luminosos, propaganda nas caixas de correos; un mundo de imaxes cheo de estímulos que inflúen continuamente neles. Por iso, é necesario que desde a escola axudemos aos nenos e nenas a analizar e comprender as imaxes, educalos no gusto estético e inicialos no goce das obras de arte mediante un novo enfoque das artes plásticas, un proxecto globalizador e creativo mediante o cal se convida aos nenos e nenas a coñecer, mirar e descubrir os diferentes artistas e as súas obras.\nNon pretendemos por tanto, preparar ao neno para...., senón permitir que o neno descubra as súas posibilidades en relación aos demais e ao medio, actúe, decida e se exprese. Debuxar e pintar para comunicarnos cos demais.\nPropoñemos o traballo da Expresión Plástica e, máis en concreto, do Impresionismo, a través deste proxecto de traballo, xa que consideramos que é unha forma de traballo que propicia e favorece a implicación activa dos nenos, sendo eles os que constrúen as súas propias aprendizaxes a través da experimentación, a observación e a manipulación, favorecendo o desenrolo da autonomía, a imaxinación e a creatividade.\nCOÑECER E GOZAR DA ARTE CONTRIBÚE A SENSIBILIZARNOS E SUPÓN OUTRA MANEIRA DE EXPRESAR OS NOSOS SENTIMENTOS.\nTodo o relacionado co proxecto quedará recollido na seguinte páxina de recursos:\nNela tamén atoparemos moita información para levar a cabo os diferentes traballos\nAmbientamos o noso cole para conmemorar o Día Esco...


XUVENTUDE OFERTA 15 PRAZAS CON ALOXAMENTO E MANTENZA GRATUÍTOS NAS SÚAS TRES RESIDENCIAS XUVENÍS | VGO MAgazine\n Os bolseiros seleccionados deberán desenvolver actividades de información xuvenil, biblioteca, informática ou deporte, entre outras\nSantiago, 21 de xullo de 2013.- A Consellería de Traballo e Benestar, a través da Dirección Xeral de Xuventude e Voluntariado, vén de abrir o prazo de inscrición para solicitar as 15 prazas de bolseiro que ofrece nas tres residencias xuvenís que dependen deste departamento autonómico de cara ao curso académico 2013/2014.\nEn concreto trátase de 4 prazas no Centro residencial xuvenil LUG en Lugo; 5 na residencia Florentino López Cuevillas de Ourense; e 6 na residencia Altamar de Vigo.\nOs beneficiarios destas axudas contarán con aloxamento e mantenza gratuítos a cambio de desenvolver labores de dinamización xuvenil, para o que contarán coa asistencia dun titor ou titora que coordinará e dirixirá as súas funcións. Principalmente, desenvolverán traballos relacionados coa dinamización da residencia, incluídas actividades de información xuvenil, biblioteca, informática e deporte, entre outras.\nXunto coa inscrición, os interesados deberán presentar un proxecto de actividades a realizar na residencia, así como pasar unha entrevista persoal. Á hora de adxudicar a praza, terase en conta a calidade do proxecto presentado; a renda media da unidade familiar; o rendemento académico; a condición de familia numerosa, orfandade, ou discapacidade de calquera membro da unidade familiar; ter residencia familiar en Galicia; ser muller en estado de xestación ou vítima de violencia de xénero; e outras circunstancias sociofamiliares como ter un irmá ou irmás con praza renovada na residencia ou ter a condición de familia monoparental.\nOs destinatarios das axudas serán estudantes españois, membros da Unión Europea ou estranxeiros residentes en España con idades comprendidas entre os 18 e os 30 anos, que cursen estudos universitarios nunha facultade ou escola universitaria, estudos superiores en ensinanzas artísticas ou ciclos formativos de grao superior.\nAs residencias xuvenís son un instrumento ao servizo da mocidade que ofrecen aloxamento, manutención e actividades aos mozos e mozas durante o curso académico, ao tempo que fomentan valores sociais, culturais e deportivos.\nAdemais, esta orde de axudas inscríbese no obxectivo do departamento autonómico de fomentar actividades xuvenís e favorecer o acceso ao ensino universitario, e aos estudos superiores.


A revista Lvcensia cumpre 25 anos – A Nosa Voz\nA revista Lvcensia cumpre 25 anos\nCunha convención de colaboradores celebrouse o 25 aniversario da revista Lvcensia o sábado 16 no Seminario. O número 50 de Lvcensia ten un carácter eminentemente práctico, indispensable para manexarse polos contidos dos 49 números anteriores, pois trae 6 índices. O primeiro recolle alfabeticamente o nome dos 275 autores, títulos publicados e localización. Noutros dous índices a anterior información está ordenada polo título de cada un dos 700 artigos aparecidos e pola materia (84 apartados, desde acuicultura a urbanismo). E os dous índices finais recollen as recensións (ordenadas polo autor da obra que se reseña) e os colaboradores.\nNo acto de presentación, o señor Bispo, Mons. Alfonso Carrasco Rouco, sinalou que entre o 70 e o 75% dos artigos tratan de historia, lato sensu, e nótase o diálogo co mundo universitario presente en Lugo pola presenza de temas como agricultura, gandería, ciencias naturais. Tamén expresou o señor Bispo o desexo de que Lvcensia sirva para garantir a nosa memoria e abrir espazos de diálogo.


Vieiros: Galiza Hoxe - O incremento de desempregados triplica o do Estado\nO paro subiu no primeiro trimestre deste ano un 19%, moi por enriba da media estatal, onde o crecemento foi do 6%.\nRedacción - 10:45 30/04/2010\nTags: desemprego EPA paro\nA Enquisa de Poboación Activa (EPA) publicada este venres, tal e como se adiantou por erro o pasado martes, deparan uns datos moi negativos para Galiza. O paro medrou no primeiro trimestre de 2010 un 19,15%, a porcentaxe máis elevada de todo o Estado Español e moi por enriba da media estatal (6,61%). A estatística xa supera a día de hoxe as previsións que tiña a Xunta de Galiza para finais de ano.\nA taxa de paro sitúase agora no 15,46%, é dicir, de cada 100 galegos en idade de traballar, 15 non atopan emprego. No seu conxunto, Galiza suma xa un total de 200.600 parados. No último ano, anotáronse nas listas do desemprego un total de 37.900 persoas (32.200 só nos últimos tres meses).\nNas análises máis miúdas da estatística, hai que subliñar que a taxa de paro feminino é case dous puntos superior á masculina, cun 16,50% fronte ao 14,58% dos homes. Tamén Galiza rexistrou o maior descenso na taxa de ocupación, con 41.800 ocupados menos, e a taxa de actividade máis baixa, despois de Asturias e Estremadura, cun 54,41%.\nÚltima EPA, en xaneiro: A taxa de desemprego achégase ao 13%\nMarzo: O desemprego continúa a súa escalada por enriba das cifras estatais\nInformación completa: Enquisa de Poboación Activa (EPA) 1º trimestre de 2010 / fonte: INE


A Galería Mulleres lembra á primeira muller embaixadora da historia - Muxía - Que pasa na costa\nA Galería Mulleres lembra á primeira muller embaixadora da historia\nSegue Viki Rivadulla levándonos pola historia mundial a través das mulleres mais infuíntes da nosa historia, no marco da Biblioteca da Muller de Muxía. Hoxe toca irmos ata San Petersburgo, onde nacía en 1872 Alexandra Kollontai.\nEsta escritora e política rusa foi unha revolucionaria e femininsta. Pertenceu ao movemento socialista e militou no Partido Obrero Socialdemócrata Ruso. Participou activamente na Revolución Rusa e desempeñou o cargo de Comisaria do Pobo para a Asistencia Pública no goberno, sendo a primeira muller embaixadora da historia.\nCrítica coa dirección do Partido por excesivo centralismo e limitar a liberdade de discusión, tivo problemas. Traballou activamente na escrita a prol da liberación da muller e organizou ás traballadoras rusas que acadaron así o pleno dereito de voto e unha igualdade cos homes en materia laboral.\nDefendeu o dereito da muller á paridade total na vida social, sexual e familiar. A súa aportación suscita un amplo debate na historia da emancipación da muller, pois os seus escritos constitúen verdadeiros manifestos para a historia da liberación das mulleres.\nNa Biblioteca da Muller de Muxía podes atopar:\n- Kollontai, Alexandra. Amor Vermello e escritos sociais e políticos.\nO turismo de calidade fai que Muxía colgue o cartel de completo


Os alemáns orientais perderon moito en 1989\nFerro72 el Jue Nov 19, 2009 2:27 pm\nPara moitos na RDA, a caída do muro de Berlín e a unificación significou a perda do emprego, da vivenda, da seguridade e da igualdade.\nO 9 de novembro de 1989, cando o Muro de Berlín se viña abaixo, comprendín que a unificación alemá chegaría moi pronto. Isto significaba a fin da República Democrática Alemá, o país no que nacera, crecera, tivera aos meus dous fillos, obtivera o meu doutorado e gozara dun satisfactorio traballo como profesora de literatura inglesa na Universidade de Potsdam. Por suposto, a unificación trouxo consigo a liberdade de viaxar polo mundo e, para algúns, máis riquezas materiais, mais tamén trouxo a desintegración social, o desemprego xeneralizado, as listas negras, un estúpido materialismo e unha sociedade de cotobeladas, así como unha demonización do país no que eu vivín e que axudei a moldear. A pesar das vantaxes, para moitos foi máis un desastre que unha celebración.\nAbondan dous exemplos. A miña mellor amiga, unha profesora de linguas estranxeiras, perdeu o seu traballo e entrou nunha lista negra porque, na época na que caeu o muro, ela estaba a ensinar nunha universidade de dereito do goberno. Non era membro do partido, nin sequera estaba politizada. Após moitos esforzos conseguir atopar un emprego axudando a mozos excluídos sen escolarizar, cun contrato temporal e un salario moito menor. O meu irmán, doutorado en ciencias filosóficas, perdeu o seu emprego de investigador na academia e desde entón só conseguiu empregos temporais sen ligazón coa súa especialidade e mal pagados.\nPouco se sabe do que aconteceu coa economía da RDA cando caeu o muro. Unha vez que se abriu a fronteira, o goberno decidiu estabelecer un fondo para garantir que as “empresas públicas” (a maioría) fosen transferidas aos cidadáns que crearan a riqueza. Porén, poucos meses despois da unificación, o goberno conservador recentemente elixido transferiu o fondo fiduciario a alemáns occidentais que representaban os intereses dos grandes negocios. A idea de bens “de propiedade pública” transferidos aos cidadáns foi abandonada sen máis explicacións. No seu canto, os bens foron privatizados nunha velocidade recorde. Máis do 85% dos bens públicos foron comprados por alemáns occidentais e moitos foron pechados pouco despois. No campo, 1,7 millóns de hectáreas de terras agrícolas e forestais foron vendidas e o 80% dos traballadores agrícolas perderon os seus empregos.\nEn xullo de 1990, cando aínda existía a RDA, foi introducida unha apurada “unión monetaria”, co resultado da bancarrota económica da RDA. Antes da unificación, o marco da Alemaña Occidental valía 4,50 marcos da RDA; a unión monetaria fixou a paridade nunha taxa de cambio de 1:1. O resultado foi, dun día para outro, a suba do prezo dos produtos de exportación da RDA nun 450% , deixando de ser competitivos; o mercado da exportación (39% da economía) quebrou inevitabelmente.\nUn enorme número de obreiros perderon o seu traballo, como tamén milleiros de investigadores e académicos. Como resultado das purgas no mundo científico e académico, un proceso de limpeza política, máis dun millón de persoas con estudos académicos perderon o seu traballo. Isto significa case o 50% deste grupo, obtendo Alemaña Oriental a máis alta porcentaxe de desemprego profesional no mundo; todos os reitores das universidades e todos os directores de empresas públicas, así como 75.000 profesores, perderon os seus empregos e pasaron a ingresar as listas negras. Este proceso contrasta radicalmente co que aconteceu na Alemaña Occidental despois da guerra, onde poucos ex nazis foron tratado deste xeito.\nNa RDA todas as persoas tiñan o dereito legalmente estabelecido á permanencia e propiedade da casa onde vivían. Despois da unificación, houbo 2,2 millóns de reclamacións de cidadáns do occidente sobre as casas do leste. Ironicamente, as reclamación de restitución do outro lado, feitas por alemáns do leste sobre propiedades do oeste, foron rexeitadas por “fora de prazo”.\nDespois da morte da RDA, moitos acabaron por recoñecer e lamentar que as conquistas sociais xenuínas das que gozaban foran desmanteladas: igualdade social e de xénero, pleno emprego, ausencia de medos existenciais, como as rendas, o transporte público e as facilidades deportivas e culturais. Desafortunadamente, o colapso da RDA e do “socialismo real” chegou pouca antes do colapso do “mercado libre” do sistema occidental.\nRe: Os alemáns orientais perderon moito en 1989\nFerro72 el Vie Nov 20, 2009 8:54 pm


Seis canles de YouTube para aprender a programar - Xente Dixital\nSeis canles de YouTube para aprender a programar\nXov 30 Novembro\nNo mundo de hoxe, saber programar nalgunha linguaxe é case unha obrigación se queremos saber como funcionan as cousas no mundo tecnolóxico ou queremos dedicarnos a eles. Maneiras de aprender a programar hai moitas: clases, libros, titoriais na internet…, pero una das formas máis interesantes é a través de vídeos de YouTube.\nPor que vídeos de YouTube? Porque son a ferramenta educativa perfecta. Mentres nos explican que se fai, podemos ir véndoo no vídeo e coñecer exactamente a realización da problemática. Ademais, YouTube é unha plataforma que todo o mundo coñece e é fácil atopar persoas que se dedican a ensinar a través delas. Hoxe querémosvos ensinar seis canles onde aprender a programar.\nEste é posiblemente a mellor canle de Youtube en español para aprender a programar, conta con máis de trescentos mil subscritores e máis de 42 millóns de visualizacións, e o contido é de moi boa calidade. Inclúe listas de reproducións con distintos cursos, programación de Android, WordPress, PHP, Xava e CC+ entre outros. Todos eles con introducións e separados por temas.\nEsta canle é moi boa opción se queres empezar a programar. Non conta con tantos cursos como o primeiro, pero si o necesario para empezar e abrigo, entender do tema. Conta con máis de 3 millóns de visualizacións e gran cantidade de comentarios positivos. Ten cursos de distintas dificultades separados por temas, ademais de vídeos sobre opinión persoal sobre a programación.\nLatincoder é outro das moitas canles de titoriaiss sobre programación, conta con noventa mil subscritores e máis de sete millóns de visualizacións. Na súa canle inclúe listas de reprodución con tutoriais de distintos niveis sobre Xava, Linux, Android etc. Ademais de vídeos de opinións persoais e experiencias.\nEsta canle de YouTube conta con máis de 25 millóns de visualizacións. Ten unha gran cantidade de vídeos de boa calidade sobre programación, con cursos de HTML 5,Xava, Android, e mesmo, plataformas como Excel, Word e PowePoint.\nA canle de Youtube Desarolloweb trata sobre todo da programación en webs. Pero tamén podemos atopar distintos titoriais de desenvolvemento de aplicacións entre outros. Conta con máis de seis millóns de visualizacións e máis de oitenta mil subscritores. O que máis destaca desta canle son os vídeos explicativos, son de moi boa calidade, con explicacións claras e fáciles de entender.\nEsta canle é un dos máis completos para aprender programación, con 153 mil subscritores e máis de 17 millóns de visualizacións, ten unha gran variedade de cursos sobre este tema, incluíndo vídeos para principiantes e mesmo, para nenos. Os vídeos son de moi boa calidade e ten moitos comentarios positivos.\nProgramación ATS é unha canle que se centra principalmente nos titoriais de programación C++, os seus vídeos son moi completos, prácticos, e fáciles de entender. Tamén ten vídeos de opinión e interese moi interesantes\n← Tes correos fraudulentos? Envíallos a este bot para marear ao estafador 5G, así será o novo tipo de conexión para os nosos móbiles →


Conversa:Transcritase inversa - Wikipedia, a enciclopedia libre\nPuxen transcritase sen P. Nalgunhas poucas páxinas da Galipedia aparecen estas formas con P, tamén na páxina portuguesa (pero non sei se actualizarían a última reforma ortográfica que eliminou moitos grupos consonánticos nese idioma). Está claro que transcrición en galego é sen P. Supoño que transcritase non é ningunha excepción e perde a letra P tamén, pero como é un tecnicismo máis recente igual é diferente. Se alguén sabe seguro se é unha excepción que o diga, por favor.--Miguelferig (conversa) 29 de marzo de 2013 ás 13:25 (UTC)\nAcabo de modificar 3 ligazóns externas en Transcritase inversa. Por favor tomádevos un momento para revisar a miña edición. Se tedes calquera pregunta, ou precisades que o bot ignore ben estas ligazóns ou ben a páxina por completo, por favor visitade este FAQ para máis información. Fixen os seguintes cambios:\nEngadiuse o arquivo https://web.archive.org/web/20100726222939/http://student.ccbcmd.edu/courses/bio141/lecguide/unit3/viruses/hivlc.html á ligazón http://student.ccbcmd.edu/courses/bio141/lecguide/unit3/viruses/hivlc.html\nEngadiuse o arquivo https://web.archive.org/web/20061121205121/http://www.promega.com/pnotes/71/7807_22/7807_22_core.pdf á ligazón http://www.promega.com/pnotes/71/7807_22/7807_22_core.pdf\nEngadiuse o arquivo https://web.archive.org/web/20060517042722/http://www.tibotec.com/bgdisplay.jhtml?itemname=HIV_discovery&product=none&s=2 á ligazón http://www.tibotec.com/bgdisplay.jhtml?itemname=HIV_discovery&product=none&s=2\nSaúdos.—InternetArchiveBot (Informar de erros) 28 de agosto de 2018 ás 06:28 (UTC)\nTraído desde "https://gl.wikipedia.org/w/index.php?title=Conversa:Transcritase_inversa&oldid=4874281"\nA última edición desta páxina foi o 28 de agosto de 2018 ás 06:28.


Sindicato Nacional de CCOO de Galicia. CCOO-Servizos pídelle á Xunta que o Xoves Santo sexa declarado inhábil no sector da alimentación\nA Federación de Servizos de CCOO pídelle á Xunta que o Xoves Santo sexa inhábil no sector da alimentación. CCOO entende que, a pesar de que a lei permite a apertura nese festivo, dada a actual situación cómpre tomar medidas para a prevención e a contención do virus. O sindicato recolle así as demandas de numerosas traballadoras e traballadores do sector.\nCCOO pide que o Xoves Santo sexa inhábil no sector da alimentación\nCCOO-Servizos insta a Xunta de Galicia a que non permita que o sector da alimentación abra o Xoves Santo, en pleno estado de alarma. Todos os anos, a fixación de festivos para a apertura xera un forte debate entre empresarios e sindicatos, pero este ano abrir o Xoves Santo, ademais, é inseguro e innecesario.\nPara CCOO, é prioritario asegurar a protección das persoas traballadoras, especialmente expostas nesta situación, e abrir nun festivo como este resulta contrario ao sentido común. Hai que ter en conta, ademais, que ante a enorme presión sufrida por estas traballadoras, a necesidade de descanso é evidente.\nA Federación de Servizos de CCOO subliña que con esta petición recolle o sentir de centos de traballadoras e traballadores que cada día acoden ao seu posto de traballo con inquietude e preocupación.\nAbundando na mesma idea, CCOO consiera que debe acometerse a modificación da RESOLUCIÓN do 15 de marzo de 2020, para os establecementos comerciais cuxa apertura se definiu baixo principios de abastecemento esencial, xustamente para definir os seus horarios de apertura baseándose nos devanditos principios e a limitación de permanencia para a contención da emerxencia sanitaria.\nMoi especialmente, CCOO entende que a regulación relativa á definición de "zonas de grande afluencia turística" (ZGAT) e aperturas en domingo debe suspenderse todo o tempo que prolongue o estado de alarma, xa que, pola súa propia definición, carece de sentido nunha situación como a presente, incluíndo a curto prazo o referente ao período de Semana Santa.\nPara CCOO, debe ser compatible a debida garantía de acceso a produtos básicos alimentarios ou de hixiene coa seguridade e saúde dos cadros de persoal; e pensamos que recentes normativas liberalizadoras son inconvenientes e poden ter "un efecto chamada" xusto no momento de maior confinamento da poboación, polo que deberían restrinxirse e racionalizarse os horarios de atención nos días festivos.\nPor último, CCOO recoñece a enorme tarefa das traballadoras e traballadores do sector da alimentación. Son moitas as profesións que están sendo clave nesta crise, son moitas as persoas que están a traballar para poder pasar esta situación dunha mellor maneira e, «sen dúbida, este sector tamén merece o noso aplauso», conclúe o sindicato.